การนิคมอุตสาหกรรมแห่งประเทศไทย ลงนามร่วมดำเนินการจัดตั้งนิคมฯโรจนะชลบุรี 2 (เขาคันทรง) งบกว่า 2,000 ล้านบาท
การนิคมอุตสาหกรรมแห่งประเทศไทย ลงนามร่วมดำเนินการจัดตั้งนิคมฯโรจนะชลบุรี 2 (เขาคันทรง) งบกว่า 2,000 ล้านบาท เพื่อสร้างความพร้อมพื้นที่กลุ่มอุตสาหกรรมเป้าหมายรับอีอีซีนางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย (กนอ.) เปิดเผยว่า กนอ.และบริษัท สวนอุตสาหกรรมโรจนะ จำกัด (มหาชน) ได้ร่วมลงนามในสัญญาร่วมดำเนินงานจัดตั้งนิคมอุตสาหกรรมโรจนะชลบุรี 2 (เขาคันทรง) ต.เขาคันทรง อ.ศรีราชา จ.ชลบุรี บนพื้นที่กว่า 900 ไร่ มูลค่าการลงทุนรวม 2,100 ล้านบาท เพื่อรองรับการขยายตัวของภาคอุตสาหกรรมเป้าหมายในพื้นที่เขตพัฒนาพิเศษภาคตะวันออก หรือ EEC ตามนโยบายของภาครัฐ ได้แก่ อุตสาหกรรมอิเล็กทรอนิกส์ เครื่องใช้ไฟฟ้าและชิ้นส่วน อุตสาหกรรมผลิตชิ้นส่วนยานยนต์สมัยใหม่ อุตสาหกรรมการแพทย์และอุปกรณ์ทางการแพทย์แบบครบวงจร อุตสาหกรรมแปรรูปเกษตร และอุตสาหกรรมเบา เป็นต้น ทั้งนี้นิคมอุตสาหกรรมโรจนะชลบุรี 2 (เขาคันทรง) ถือเป็นนิคมอุตสาหกรรมร่วมดำเนินงานที่เป็นพื้นที่การลงทุนใหม่ในภาคตะวันออกที่ได้ยื่นขอเป็นเขตส่งเสริมตามโครงการอีอีซีแล้ว ขณะนี้อยู่ระหว่างจัดทำรายงานผลกระทบด้านสิ่งแวดล้อม หรือ EIA และเมื่อรายงาน EIA ได้รับความเห็นชอบแล้ว คาดว่าจะใช้ระยะเวลาในการพัฒนาพื้นที่ทั้งหมดประมาณ 1 ปี โดยจะพร้อมเปิดรับนักลงทุนที่สนใจเข้าใช้พื้นที่ประกอบกิจการในเชิงพาณิชย์ประมาณปี 2564//////////เสียง///////////ในส่วนของรูปแบบการจัดตั้งนิคมฯได้ออกแบบโดยให้ความสำคัญในการพัฒนารอบพื้นที่ทั้งหมดของโครงการฯตามแนวทางการพัฒนาเมืองอุตสาหกรรมเชิงนิเวศ ประกอบด้วย พื้นที่สีเขียว พื้นที่แนวกันชนแบบเชิงนิเวศ รวมถึงการออกแบบให้มีการบริหารจัดการด้านการบำบัดน้ำเสียให้สามารถนำน้ำทิ้งที่ผ่านการบำบัดแล้วมาปรับปรุงคุณภาพ และนำไปใช้ประโยชน์ภายในโครงการได้ใหม่อีกครั้ง เพื่อลดอัตราการระบายน้ำทิ้งออกนอกพื้นที่ สำหรับการดำเนินงานในครั้งนี้จะเป็นอีกทางเลือกหนึ่งให้นักลงทุนทั้งไทยและต่างชาติที่สนใจพื้นที่ที่มีศักยภาพและความพร้อมด้านโลจิสติกส์ มาลงทุนเข้าใช้พื้นที่ ซึ่งจะสามารถช่วยเรื่องระบบขนส่งและการกระจายสินค้าในภาคการผลิตให้มีประสิทธิภาพมากยิ่งขึ้น โดย กนอ.เชื่อว่าจะดึงดูดการลงทุนเข้าไทยมากกว่า 6,000 ล้านบาท และเพิ่มการจ้างงานในพื้นที่ได้มากกว่า 10,000 อัตราได้ในอนาคต